235 þúsund Sýrlendingar á flótta
Yfir eitt hundrað þúsund Sýrlendingar flúðu heimaland sitt í ágúst, samkvæmt upplýsingum frá Rauða krossinum. Aldrei hafa jafn margir flúið land í einum mánuði frá því átökin brutust út í mars í fyrra. Alls eru 235.300 Sýrlendingar á flótta.
Tölur um fjölda flóttamanna eru birtar á sama tíma og yfirmaður alþjóða Rauða krossins (ICRC) Peter Maurer, átti fund með forseta Sýrlands, Bashar al-Assad í Sýrlandi. Fór Maurer fram á það við al-Assad að hjálparstofnanir fengju betri aðgang að þeim sem þurfa á aðstoð að halda í landinu.
Í ágúst voru sett fleiri met í Sýrlandi því þeim mánuði féllu yfir fimm þúsund manns í átökum í landinu og hafa aldrei jafn margir látist í einum mánuði þar frá því ofbeldið braust út.
Barnahjálp Sameinuðu þjóðanna telur að í síðustu viku hafi hið minnsta 1.600 týnt lífi í blóðbaðinu.
Á vef BBC kemur fram að tyrknesk yfirvöld hafi sagt að þau hafi tekið við yfir 80 þúsund manns frá Sýrlandi og að átta þúsund bíði við landamærin. Jórdönsk yfirvöld segja að 183 þúsund Sýrlendingar hafi komið þangað og um eitt þúsund flóttamenn komi þangað á hverjum degi.
Yfir eitt hundrað þúsund Sýrlendingar flúðu heimaland sitt í ágúst.
Aldrei hafa jafn margir flúið land í einum mánuði frá því átökin brutust út í mars í fyrra.
Alls eru 235.300 Sýrlendingar á flótta.
Í ágúst voru sett fleiri met í Sýrlandi því þeim mánuði féllu yfir fimm þúsund manns í átökum í landinu og hafa aldrei jafn margir látist í einum mánuði þar frá því ofbeldið braust út.
Barnahjálp Sameinuðu þjóðanna telur að í síðustu viku hafi hið minnsta 1.600 týnt lífi í blóðbaðinu.